S-182/2022

Mál þetta, sem þingfest var og dómtekið fimmtudaginn 8. september sl., er höfðað með ákæru lögreglustjórans í Vestmannaeyjum þann 11. maí sl., á hendur T-kk-þgf

G-kk-þgf, [...]

I. fyrir fíkniefnalagabrot

með því að hafa, skömmu fyrir miðnætti sunnudaginn 2. ágúst 2020, á gangstétt við Brekastíg 36 í Vestmannaeyjum, haft í vörslum sínum í sölu- og dreifingarskyni samtals 8,24 grömm af kókaíni og 47 xanax (alprazolam krka) töflur með virka efninu alprazolam en ákærði framvísaði efnunum áður en líkamsleit hófst á lögreglustöðinni í Vestmannaeyjum skömmu síðar.

Telst brot ákærða varða við 2., sbr. 5. og 6. gr. laga um ávana- og fíkniefni nr. 65, 1974 með síðari breytingum og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum og 3., sbr. 5. gr. laga um ávana- og fíkniefni nr. 65, 1974 með síðari breytingum og 1. mgr. 6. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum, sbr. fylgiskjal I. með nefndri reglugerð um ávana- fíkniefni og önnur eftirlitsskyld efni.

II. fyrir lyfjalagabrot

með því að hafa skömmu eftir miðnætti mánudaginn 3. ágúst 2020, í herbergi sem ákærði hafði til umráða að A Vestmannaeyjum, haft í vörslum sínum í sölu- og dreifingarskyni án þess að lægi fyrir lyfsöluleyfi Lyfjastofnunar, samtals 12 töflur af lyfseðilskylda lyfinu nobligan en ákærði framvísaði töflunum við upphaf leitar lögreglu í herberginu.

Telst brot ákærða varða við 1. mgr. 7. gr. og 1. mgr. 20 gr., sbr. 2. mgr. 49. gr. þágildandi lyfjalaga nr. 93, 1994, sbr. 1. mgr. 33. gr., sbr. 103. og 104. gr. núgildandi lyfjalaga nr. 100, 2020.

III. fyrir peningaþvætti

með því að hafa um nokkurt skeið og fram til 2. ágúst 2020 aflað sér ávinnings allt að fjárhæð 476.000 krónur með sölu og dreifingu ótiltekins magns fíkniefna, ávana-og fíknilyfja, annarra lyfja og/eða eftir atvikum með öðrum ólögmætum og refsiverðum hætti, en við líkamsleit lögreglu á ákærða fundust 166.000 krónur í seðlaveski hans og við leit lögreglu á dvalarstað ákærða fundust 310.00 krónur í handtösku í hans eigu.

Telst brot ákærða varða við 1., sbr. 2. mgr. 264. gr. almennra hegningarlaga nr. 19, 1940 með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar.

Jafnframt er þess krafist að ákærða verði gert að sæta upptöku á samtals 8,24 grömmum af kókaíni (efnaskrá lögreglu nr. 44212), 47 töflum af xanax (efnaskrá lögreglu nr. 44212), 12 töflum af nobligan (efnaskrá lögreglu nr. 44213) og Apple i Phone farsíma (munaskrá lögreglu nr. 147531), sbr. ákæruliðir I. og II., allt samkvæmt 6. og 7. mgr. 5. gr. nefndra laga um ávana- og fíkniefni nr. 65, 1974 og 2. mgr. 14. gr. reglugerðar nr. 233/2001 og 4. mgr. 49. gr. þágildandi lyfjalaga nr. 93, 1994.

Enn fremur er þess krafist að ákærða verði með vísan til VII. kafla A., einkum 69. gr., 69. gr. a., 69. gr. b., 69. gr. c. og 69. gr. d. almennra hegningarlaga nr. 19, 1940, með síðari breytingum gert að sætu upptöku á innistæðu að fjárhæð 476.000 krónur á bankareikningi nr. xxx- xx- xxxxí Íslandsbanka auk áfallinna vaxta og verðbóta frá 5. ágúst 2020 til greiðsludags en framangreindur reikningur var stofnaður af lögreglunni í Vestmannaeyjum til að varðveita fjármuni sem haldlagðir voru hjá ákærða, (munaskrár lögreglu nr. 147528 og 147530).

Ákærði mætti ekki við þingfestingu málsins þrátt fyrir lögmæta birtingu ákæru þann 11. júlí sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 161. gr. laga nr. 88/2008 um meðferð sakamála.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða.

Ákærði hefur með háttsemi sinni unnið sér til refsingar. Samkvæmt framlögðu sakavottorði hefur ákærði ekki áður sætt refsingu.

Refsing ákærða er hæfilega ákveðin fangelsi í 60 daga. Að virtum atvikum máls sem og að virtum hreinum sakaferli ákærða, þykir rétt að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Með vísan til 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sem og 2. mgr. 14. gr. þágildandi lyfjalaga nr. 93/1994, eru gerð upptæk framangreind fíkniefni, lyf og munir líkt og greinir í dómsorði.

Með vísan til VII. kafla a. almennra hegningarlaga nr. 19/1940, með síðari breytingum, einkum 69. gr., 69. gr. a., 69. gr. b., 69. gr. c. og 69. gr. d., ber að dæma ákærða til að sæta upptöku á peningum að fjárhæð 476.000 kr., nánar tiltekið innstæðu á bankareikningi nr. 0582- 14- 644, auk áfallinna vaxta og verðbóta frá 5. ágúst 2020 til greiðsludags, líkt og nánar greinir í dómsorði.

Með vísan til 235. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem nemur samkvæmt yfirliti lögreglu samtals 288.980 kr.

S-kk-nf G. G-kk-nf dómstjóri kveður upp dóm þennan.

DÓMSORÐ:

Ákærði, T-kk-nf G-kk-nf, sæti fangelsi í 60 daga.

F resta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Gerð eru upptæk 8,24 gaf kókaíni og 47 töflur af Xanax, sbr. efnaskrá lögreglu nr. 44212.

Gerðar eru upptækar 12 töflur af nobligan, sbr. efnaskrár lögreglu nr. 44213.

Gerður er upptækur Apple i Phone farsími, sbr. munaskrá lögreglu nr. 147531.

Gerð er upptæk innistæða á bankareikningi nr. xxx- xx- xxxx, að fjárhæð 476.000 krónur, auk áfalinna vaxta og verðbóta frá 5. ágúst 2020 til greiðsludags, sbr. munaskrá lögreglu nr. 147528 og 147530.

Ákærði greiði allan sakarkostnað, 288.980 krónur.

S-kk-nf G. G-kk-nf